
ΠΕ ΡΙΕΧΟΜΕ ΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καταβολή μέρους των δεδουλευμένων αποδοχών στους μισθωτούς 
της επιχείρησης ΕΒΕΠΥ που πτώχευσε. 

Καταβολή μέρους των δεδουλευμένων αποδοχών στους μισθωτούς 
της επιχείρησης Π. ΖΟΡΜΠΑ που πτώχευσε.. . 

Χορήγηση έκτακτης οικονομικής ενίσχυσης στους μισθωτούς της 
επιχείρησης Ν. ΡΕΚΟΥΝΑΣ ΑΕΒΕ. 

Έγκριση τροποποιημένου καταστατικού του Παραθεριστικού Οικο¬ 
δομικού Συνεταιρισμού Περιφερειακών Οικονομικών Υπαλλή¬ 
λων Συν.Π.Ε. 

Έγκριση τροποποιημένου καταστατικού του Αστικού και Παραθερι- 
στικού Οικ. Συν/σμού Υπαλλήλων και Συνταξιούχων Ο.Σ.Ε. 
(πρώην ΣΕΚ) και των Οικογενειών αυτών «ΑΓΙΟΣ ΔΗΜΗ- 
ΤΡΙΟΣ» Συν. Π.Ε. 

Κύρωση Συλλογικής Σύμβασης Εργασίας Πληρωμάτων Επιβατη¬ 
γών Τουριστικών θαλαμηγών Σκαφών Ν. 438/1976. 

Διαπιστωτική πράξη κατάταξης του μη κατέχοντος οργανικές θέ¬ 
σεις επί συμβάσει προσωπικού του Μετοχικού Ταμείου Στρατού, 
σε προσωρινές θέσεις ιδιωτικού δικαίου αορίστου χρόνου. . . . 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 30980 ( 1 ) 

Καταβολή μέρους των δεδουλευμένων αποδοχών στους μισθωτούς της 

επιχείρησης ΕΒΕΠΥ που πτώχευσε. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Γϊράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κλπ». 

2. Την 952/88 γνωμοδότηση του Δ.Σ. του ΟΑΕΔ (αρ. συνεδρίασης 
295/29.3.88) που μας υποβλήθηκε με το 97662/31.3,88 έγγραφο 
του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει, έκδηλη οικονομική αδυνα- 
μία της επιχ/σης ΕΒΕΠΥ που πτώχευσε, αποφασίζουμε: 

Εγκρίνουμε την καταβολή από τον ΟΑΕΔ στον καθένα από τους 159 
μισθωτούς της επιχ/σης ΕΒΕΠΥ που πτώχευσε μέρους των δεδουλευ¬ 
μένων αποδοχών τους και μέχρι του ποσού των είκοσι χιλιάδων 
(20.000) δρχ. συνολικού ύψους τριών εκατομμυρίων εκατόν ογδόντα 
χιλιάδων (3.180.000) δρχ. 


Η απόφαση αυτή που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 31 Μαρτίου 1988 

Ο ΥΠΟΥΡΓΟΣ 


Γ. ΓΕΝΝΗΜΑΤΑΣ 


♦ 


Αριθ. 30975 (2) 

Καταβολή μέρους των δεδουλευμένων αποδοχών στους μισθωτούς της 
επιχείρησης Π. ΖΟΡΜΠΑ που πτώχευσε. 


Ο ΥΠΟΥΡΓΟΣ ΕΡΓΑΣΙΑΣ 


Έχοντας υπόψη: 

1· Τις διατάξεις της παρ. 1 του άρθρου μόνου του Ν. 1172/81 «περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κλπ». 

2. Την 951/88 γνωμοδότηση του Δ.Σ. του ΟΑΕΔ (αρ. συνεδρίασης 
295/29.3.88) που μας υποβλήθηκε με το 97664/31.3.88 έγγραφο 
του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει, έκδηλη οικονομική αδυνα- 
μία της επιχ/σης Π. ΖΟΡΜΠΑ που πτώχευσε, αποφασίζουμε: 

Εγκρίνουμε την καταβολή από τον ΟΑΕΔ στον καθένα από τους (6) 
μισθωτούς της επιχ/σης Π. ΖΟΡΜΠΑ που πτώχευσε μέρους των δε¬ 
δουλευμένων αποδοχών τους από 8/85 - 12/85 και μέχρι του ποσού 
των δεκαπέντε χιλιάδων (15.000) δρχ. συνολικού ύψους ενενήντα νι- 
λιάδων (90.000) δρχ. 

Η απόφαση αυτή που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 31 Μαρτίου 1988 

Ο ΥΠΟΥΡΓΟΣ 

Γ. ΓΕΝΙΜΗΜΑΤΑΣ 


-♦- 

Αριθ. 30998 ( 3 ) 

Χορήγηση έκτακτης οικονομικής ενίσχυσης στους μισθωτούς της επι¬ 
χείρησης Ν. ΡΕΚΟΥΝΑΣ ΑΕΒΕ. 

Ο ΥΠΟΥΡΓΟΣ ΕΡΓΑΣΙΑΣ 


Έχοντας υπόψη: 

1. Τις διατάξεις της παρ. 3 του άρθρου 17 του Ν. Δ/τος 2961/54 
«περί συστάσεως Οργανισμού Απασχολήσεως και Ασφαλίσεων Ανερ¬ 
γίας», όπως τροποποιήθηκε αργότερα. 

_ 2. Τις διατάξεις του Ν.Δ/τος 212/69 «περί Οργανώσεως και Διοι- 
κήσεως του Οργανισμού Απασχολήσεως Εργατικού Δυναμικού». 

3. Την 835/88 απόφαση του Δ.Σ. του ΟΑΕΔ (Αρ. Συνεδρίασης 
294/22.3.88) που μας υποβλήθηκα με το 96918/22.3.88) έγγραφο 
του Οργανιμού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από δεκαοκτώ χιλιάδες (18.000) δρχ, στον καθένα από τους 
μισθωτούς της επιχ/σης Ν. ΡΕΚΟΥΝΑΣ ΑΕΒΕ που δεν έχουν προϋπο¬ 
θέσεις τακτικής επιδότησης. 

2. Η αξίωση της παραπάνω οικονομικής ενίσχυσης παραγράφεται 
μετά εξήντα (60) ημέρες από την κοινοποίηση της απόφασης αυτής 
στην αρμόδια για την επιδότηση Υπηρεσία. 

Η απόφαση αυτή που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 31 Μαρτίου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑ! 

-- 

Αριθ. 21736/381 (4) 

Έγκριση τροποποιημένου καταστατικού του Παραθεριστικού Οικοδομι¬ 
κού Συνεταιρισμού Περιφερειακών Οικονομικών Υπαλλήλων 

Συν.Π.Ε. 

Ο ΕΙΔ. ΓΡΑΜΜΑΤΕΑΣ ΤΟΥ ΥΠΕΧΩΔΕ 

Έχοντας υπόψη: 

1. Το Ν. 1558/85 (ΦΕΚ 137Α/26.7.85) «Κυβέρνηση και Κυβερ¬ 
νητικά Όργανα». 

2. Την υπ’ αρ. Υ. 1436/15.10.87 απόφαση του Πρωθυπουργού 
«Καθορισμός αρμοδιοτήτων στον Αναπληρωτή Υπουργό ΠΕ.ΧΩ.Δ.Ε. 
Μανόλη Παπαστεφανάκι» (ΦΕΚ 549Β/16.10.87). 

3. Την 73876/3693/20.11.87 απόφαση του Αναπληρωτή Υπουρ¬ 
γού για «Μεταβίβαση αρμοδιοτήτων του Αναπληρωτή Υπουργού ΠΕ.¬ 
ΧΩ.Δ.Ε. στο Γενικό Γραμματέα, Ειδικό Γραμματέα, στους Προϊσταμέ¬ 
νους Δ/νσεων και Τμημάτων του Υπουργείου ΠΕ.ΧΩ.Δ.Ε.». 

4. Το Ν. 1337/83 (ΦΕΚ 33Α/14.3.83) «Επέκταση των πολεοδο- 
μικών σχεδίων, οικιστική ανάπτυξη και σχετικές ρυθμίσεις» και ειδικώ- 
τερα το άρθρο 42. 

. 5. Το Π.Δ. 93/1987 (ΦΕΚ 52Α/16.4.87) «Αναμόρφωση και ενο¬ 
ποίηση της νομοθεσίας για τους Οικοδομικούς Συνεταιρισμούς, τρόπος 
οργάνωσης, διοίκησης και λειτουργίας αυτών και πολεοδόμηση εκτά¬ 
σεων Οικοδομικών Συνεταιρισμών». 

6. Το με αρ. πρωτ. 499/7.3.1988 έγγραφο του Οικοδομικού Συνε¬ 
ταιρισμού (αρ. πρωτ. ΥΠΕΧΩΔΕ 21736/381/9.3.1988), με το 
οποίο υποβλήθηκε τροποποιημένο το καταστατικό του Παραθεριστικού 
Οικοδομικού Συνεταιρισμού Περιφερειακών Οικονομικών Υπαλλήλων 
Συν. Π.Ε. συνοδευόμενο από όλα τα προβλεπόμενα από τις διατάξεις 
του Π.Δ. 93/87 στοιχεία, αποφασίζουμε: 

Εγκρίνουμε το καταστατικό του Οικοδομικού Συνεταιρισμού με την 
επωνυμία Παραθεριστικός Οικοδομικός Συνεταιρισμός Περιφερειακών 
Οικονομικών Υπαλλήλων Συν. Π.Ε. όπως διορθώθηκε από την Υπηρε¬ 
σία ο οποίος έχει: 

Έδρα: Δήμος Αθηναίων. 

Σκοπό: απόκτηση παραθεριστικής κατοικίας. 

Αριθμός μελών: 149 

Μέγεθος της αρχικής συν/κης μερίδας 500 δρχ. 

Έκταση ευθύνης: διπλάσιο της συν/κής μερίδας. 

Αριθμός άρθρων του καταστατικού: 45 και η έκταση επί της οποίας 
προτίθεται να εκπληρώσει το σκοπό του ο Συνεταιρισμός βρίσκεται στη 
γεωγραφική θέση «ΚΑΤΣΑΜΠΑ» του χωριού ΦΥΓΙΑ της Κοινότητας 
ΜΑΡΜΑΡΙΟΥ του Νομού ΕΥΒΟΙΑΣ. 

Με την απόφαση αυτή εγκρίνεται μόνο η προσαρμογή του καταστατι¬ 
κού του Συνεταιρισμού στις διατάξεις του Π.Δ. 93/87. 

Η καταλληλότητα ή μη για πολεοδάμιση της έκτασης αυτής θα προ¬ 
κόψει από τις προτάσεις των Γενικών Πολεοδομικών Σχεδίων των Ζω¬ 
νών Οικιστικού Ελέγχου ή των οποιωνδήποτε σχεδίων ρύθμισης των 
χρήσεως γης των ευρυτέρων περιοχών, όπως προβλέπεται από την κεί¬ 
μενη πολεοδομική νομοθεσία, ή από την απόφαση Υπουργού ΠΕ.¬ 
ΧΩ.Δ.Ε. περί «Οικιστικής καταλληλότητας» όπως αυτή προβλέπεται 
στο άρθρο 17 παρ. 2 του Π.Δ. 93/87. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 29 Μαρτίου 1988 

Ο ΕΙΔΙΚΟΣ ΓΡΑΜΜΑΤΕΑΣ 

ΑΛ. ΒΟΥΛΓΑΡΗΣ 


Αριθ. 16656/208 (5) 

Έγκριση τροποποιημένου καταστατικού του Αστικού και Παραθεριστι- 

κού Οικ. Συν/σμού Υπαλλήλων και Συνταξιούχων Ο.Σ.Ε. (πρώην 

ΣΕΚ) και των Οικογενειών αυτών «ΑΓΙΟΣ ΔΗΜΗΤΡΙΟΣ» Συν. 

Π.Ε. 

Ο ΕΙΔ. ΓΡΑΜΜΑΤΕΑΣ ΤΟΥ ΥΠΕΧΩΔΕ 

Έχοντας υπόψη: 

1. Το Ν. 1558/85 (ΦΕΚ 137Α/26.7.85) «Κυβέρνηση και Κυβερ¬ 
νητικά Όργανα». 

2. Την υπ' αρ. Υ. 1436/15.10.87 απόφαση του Πρωθυπουργού 
«Καθορισμός αρμοδιοτήτων στον Αναπληρωτή Υπουργό ΠΕ.ΧΩ.Δ.Ε. 
Μανόλη Παπαστεφανάκι» (ΦΕΚ 549Β/16.10.87). 

3. Την 73876/3693/20.11.87 απόφαση του Αναπληρωτή Υπουρ¬ 
γού για «Μεταβίβαση αρμοδιοτήτων του Αναπληρωτή Υπουργού ΠΕ.¬ 
ΧΩ.Δ.Ε. στο Γενικό Γραμματέα, Ειδικό Γραμματέα, στους Προϊσταμέ¬ 
νους Δ/νσεων και Τμημάτων του Υπουργείου ΠΕ.ΧΩ.Δ.Ε.». 

4. Το Ν. 1337/83 (ΦΕΚ 33Α/14.3.83) «Επέκταση των πολεοδο¬ 
μικών σχεδίων, οικιστική ανάπτυξη και σχετικές ρυθμίσεις» και ειδικώ- 
τερα το άρθρο 42. 

5. Το Π.Δ. 93/1987 (ΦΕΚ 52Α/16.4.87) «Αναμόρφωση και ενο¬ 
ποίηση της νομοθεσίας για τους Οικοδομικούς Συνεταιρισμούς, τρόπος 
οργάνωσης, διοίκησης και λειτουργίας αυτών και πολεοδόμηση εκτά¬ 
σεων Οικοδομικών Συνεταιρισμών». 

6. Το με αρ. πρωτ. 101/1988 έγγραφο του Οικοδομικού Συνεταιρι¬ 
σμού (αρ. πρωτ. ΥΠΕΧΩΔΕ 16656/208/10.2.1988), με το οποίο 
υπεβλήθηκε τροποποιημένο το καταστατικό του Αστικού και Παραθερι- 
στικού Οικ. Συν/σμού Υπαλλήλων και Συνταξιούχων Ο.Σ.Ε. (πρώην 
ΣΕΚ) και των Οικογενειών αυτών «ΑΓΙΟΣ ΔΗΜΗΤΡΙΟΣ» Συν. Π.Ε. 
συνοδευόμενο από όλα τα προβλεπόμενα από τις διατάξεις του Π.Δ. 
93/87 στοιχεία, αποφασίζουμε: 

Εγκρίνουμε το καταστατικό του Οικοδομικού Συνεταιρισμού με την 
επωνυμία Αστικός και Παραθεριστικός Οικ. Συν/σμός Υπαλλήλων και 
Συνταξιούχων Ο.Σ.Ε. (πρώην ΣΕΚ) και των Οικογενειών αυτών 
«ΑΓΙΟΣ ΔΗΜΗΤΡΙΟΣ» Συν. Π.Ε. όπως διορθώθηκε από την Υπηρε¬ 
σία ο οποίος έχει: 

Έδρα: Δήμος Αθηναίων. 

Σκοπό: απόκτηση αστικής και παραθεριστικής κατοικίας. 

Αριθμός μελών: 531 

Μέγεθος της αρχικής συν/κής μερίδας 1000 δρχ. 

Έκταση ευθύνης: μέχρι του ποσού της εταιρικής μερίδας. 

Αριθμός άρθρων του καταστατικού: 45 και οι εκτάσεις επί της οποίας 
προτίθεται να εκπληρώσει το σκοπό του ο Συνεταιρισμός (αστικός και 
παραθεριστικός) βρίσκονται στις γεωγραφικές θέσεις α) «Πύργουθι» 
(Δήμου Αχαρνών), β) «Βρυσούλα» της νήσου Καλαιρίας του Δήμου Πό¬ 
ρου του Νομού Αττικής αντίστοιχα. 

Με την απόφαση αυτή εγκρίνεται μόνο η προσαρμογή του καταστατι¬ 
κού του Συνεταιρισμού στις διατάξεις του Π.Δ. 93/87. 

Η καταλληλότητα ή μη για πολεοδόμιση της έκτασης αυτής θα προ¬ 
κόψει από τις προτάσεις των Γ ενικών Πολεοδομικών Σχεδίων των Ζω¬ 
νών Οικιστικού Ελέγχου ή των οποιωνδήποτε σχεδίων ρύθμισης των 
χρήσεως γης των ευρυτέρων περιοχών, όπως προβλέπεται από την κεί¬ 
μενη πολεοδομική νομοθεσία, ή από την απόφαση Υπουργού ΠΕ.¬ 
ΧΩ.Δ.Ε. περί «Οικιστικής καταλληλότητας» όπως αυτή προβλέπεται 
στο άρθρο 17 παρ. 2 του Π.Δ. 93/87. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 29 Μαρτίου 1988 

Ο ΕΙΔΙΚΟΣ ΓΡΑΜΜΑΤΕΑΣ 

ΑΛ. ΒΟΥΛΓΑΡΗΣ 
- 4 - 

Αριθ. 2324,18/1/88 (6) 

Κύρωση Συλλογικής Σύμβασης Εργασίας Πληρωμάτων Επιβατηγών 

Τουριστικών θαλαμηγών Σκαφών Ν. 438/1976. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/44 «περί Συλλογικών 
Συμβάσεων εν τη ναυτική εργασία» όπως έχει τροποποιηθεί και ισχύει 
σήμερα. 

2. Το αριθ. 318/17.2.88 έγγραφο της Πανελλήνιας Ένωσης Αξιω¬ 
ματικών και Κατωτέρων Πληρωμάτων Επαγγελματικών και Ιδιωτι¬ 
κών θαλαμηγών Σκαφών (Π.Ε.Α.Κ.Π.Ε.Ι.Θ.Σ.), με το οποίο υποβλή- 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


θηκε για κύρωση η από 17.2.88 Συλλογική Σύμβαση Εργασίας Πλη¬ 
ρωμάτων Επιβατηγών Τουριστικών Θαλαμηγών Σκαφών Νόμου 
438/1976, αποφασίζουμε: 

1. Την κύρωση της Συλλογικής Σύμβασης Εργασίας Πληρωμάτων 
Επιβατηγών Τουριστικών Θαλαμηγών Σκαφών Νόμου 438/76 εκτός 
από το άρθρο 19, το κείμενο της οποίας υπογράφηκε στις 17.2.88 από 
τους νόμιμους εκπροσώπους α) του Σωματείου Ιδιοκτητών Επαγγελ¬ 
ματικών Τουριστικών Σκαφών (Σ.Ι.Ε.Τ.Σ) και β) της Πανελλήνιας 
Ένωσης Αξιωματικών και Κατωτέρω Πληρωμάτων Επαγγελματικών 
και Ιδιωτικών Θαλαμηγών Σκαφών (Π.Ε.Α.Κ.Π.Ε.Ι.Θ.Σ.). 

2. Η ισχύς της Συλλογικής Σύμβασης, η οποία κυρώνεται με την 
απόφαση αυτή, αρχίζει από 1.1.1988 και λήγει στις 31.12.1988. 

Η παρούσα με το κείμενο της κυρούμενης Συλλογικής Σύμβασης, να 
δημοσιευθεί στην Εφημερίδα της Κυβερνήσεως. 

Αθήνα, 16 Μαρτίου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Πληρωμάτων Επιβατηγών Τουριστικών θαλαμηγών Σκαφών 

Εν Πειραιεί σήμερον τη 17.2.1988 μεταξύ αφενός του εν Πειραιεί 
εδρεύοντος ανεγνωρισμένου Σωματείου υπό την επωνυμίαν «Σωματείον 
Ιδιοκτητών Επαγγελματικών Τουριστικών Σκαφών» (Σ.Ι.Ε.Τ.Σ.) νομί- 
μως εκπροσωπουμένου υπό των Βασιλείου Λεφακίνη Προέδρου και Στε¬ 
φάνου Σταμάτη Γεν. Γραμματέα δυνάμει του από 27.11.86 υπ’ αριθ. 
175 πρακτικού του Δ.Σ. του Σωματείου τούτου και αφετέρου της εν 
Πειραιεί εδρευούσης ανεγνωρισμένης επαγγελματικής Ένωσης με την 
επωνυμία «Πανελλήνιος Ένωση Αξιωματικών και Κατωτέρων Πλη¬ 
ρωμάτων Επαγγελματικών και Ιδιωτικών Θαλαμηγών Σκαφών» 
(Π.Ε.Α.Κ.Π.Ε.Ι.Θ.Σ.) νομίμως εκπροσωπουμένης υπό των Ιωάννου 
Παναγιωτόπουλου Προέδρου και Γεωργίου Κανακάρη Αντιπροέ¬ 
δρου. 

Συμφωνείται και υπογράφεται η παρούσα Συλλογική Σύμβαση Ερ¬ 
γασίας που αφορά τους όρους εργασίας και αμοιβής των πληρωμάτων 
που εργάζονται στα επαγγελματικά Τουριστικά Πλοία ολικής χωρητι¬ 
κότητας μέχρι 500 κόρων. 

ΚΕΦΑΛΑΙΟΝ Α. 

Άρθρον 1 

Γενικά Περί Μισθολογίου 

1. Η παρούσα Συλλογική Σύμβαση ισχύει επί των: 

Επιβατηγών Επαγγελματικών Τουριστικών Θαλαμηγών Σκαφών 
τα οποία εκτελούν Τουριστικούς πλόες εντός της Ελλάδος και του Μεσο¬ 
γειακού χώρου, των Τουριστικών σκαφών ολικής χωρητικότητας μέχρι 
500 κόρων και εν γένει των σκαφών των μελών του Σ.Ι.Ε.Τ.Σ. 

2. Το μισθολόγιο ως και οι πάσης φύσης αποδοχές των επι των ανω¬ 
τέρω Τουριστικών Θαλαμηγών εργαζομένων ναυτικών καθορίζονται σε 

δραχμή- 

Άρθρον 2 
Μισθολόγιον 

Μισθός Ενέργειας. 

Ο μηνιαίος βασικός μισθός των ναυτικών των υπηρετούντων επί των 
Θαλαμηγών ορίζεται ως ακολούθως: 

Ναυτολογούμενος ΙΟ-ΙΟΟκοχ 100,1-300κοχ 300,1-500κοχ 


Πλοίαρχος 72.000 72.000 81.854 

Κυβερνήτης 50.982 58.192 58.192 

Υποπλοίαρχος 62.073 62.073 

Ανθυποπλοίαρχος 52.417 52.417 


Ναύκληρος 


43.263 

50.474 

Ναύτης 

37.620 

40.630 

. 45.140 

Ναυτόπαις 

35.363 

35.363 

35.363 

Μηχανικός Α' 

71.729 

71.729 

81.312 

Μηχανικός Β’ 

62.073 

62.073 

62.073 

Μηχανικός Γ’ 

57.688 

57.688 

57.688 

Μηχανοδηγός 

50.474 

52.417 

52.417 

Χειριστής 

37.620 

37.620 

37.620 

Μαθ. Μηχανής 

35.363 

35.363 

35.363 

Θαλαμηπόλος 

38.655 

43.012 

43.012 

Βοηθ. Θαλαμηπόλου 

35.363 

35.363 

35.363 

Μάγειρας . 

43.263 

50.474 

50.474 

Βοηθός Μαγείρου 

35.363 

35.363 

35.363 

Καμαριέρα 

35.363 

35.363 

35.363 

Αρχιθαλαμηπόλος 

49.500 

60.500 

66.000 

Αρχιμάγειρας 

49.500 

60.500 

' 66.000 


Άρθρον 3 
Αντίτιμο Τροφής 

Το ημερήσιο αντίτιμο τροφής του ναυτικού παντός βαθμού και ειδι¬ 
κότητας, σε όσες περιπτώσεις δικαιούται τέτοιο αντίτιμο, ορίζεται σε 
δραχμές (500) πεντακόσιες ημερησίως. 

Άρθρον 4 

Μισθός ασθένειας - Θέσεις Νοσηλείας 

1. Ο μισθός ασθένειας για την περίπτωση του ναυτικού εντός Νοσο¬ 
κομείου ή Κλινικής, καθορίζεται σε ποσοστό ενενήκοντα επί τοις εκατό 
90% του εν άρθρω 2 της παρούσης μισθού ενεργείας, ήτοι του μισθού 
της Συλλογικής Σύμβασης. 

2. Ο μισθός ασθένειας για την περίπτωση νοσηλείας του ναυτικού 
εκτός Νοσοκομείου ή Κλινικής εν ξηρά καθορίζεται σε ποσοστό ενενήκο¬ 
ντα πέντε 95% του εν άρθρω 2 της παρούσης μισθού ενεργείας. Συλλο¬ 
γικής Σύμβασης και με το αντίτιμο τροφής του εν άρθρω 3 της παρού- 
σης. 

3. Οι Αξιωματικοί και τα Κατώτερα πληρώματα δικαιούνται νοση¬ 
λείας εις Νοσοκομεία ή Κλινικές αντίστοιχα των υπό του ΝΑΤ-ΟΙΚΟΥ 
ΝΑΥΤΟΥ προσφερομένων εν περιπτώσει τοιαύτης νοσηλείας. 

Άρθρον 5 

Προκαταβολές και εξοφλήσεις μισθού 

1. Με τη ναυτολόγησή τους οι ναυτικοί δικαιούνται προκαταβολής 
μέχρι Ιδμέρου. 

2. Στους λιμένες της αλλοδαπής και εφόσον επιτρέπεται υπό των εκεί 
τοπικών αρχών η χορήγηση στον Πλοίαρχο (ή Κυβερνήτη) συναλλάγ¬ 
ματος, δύναται να χορηγηθεί στον ναυτικό προκαταβολή σε ξένο νόμι¬ 
σμα, ίση προς το ήμισυ (1/2) των ημερομισθίων της παραμονής του 

£ πλοίου στην αλλοδαπήν, εφόσον μόνον υπάρχει δυνατότης εξεύρεσης συ¬ 
ναλλάγματος παρά του πλοιοκτήτου. 

3. Η εξόφληση των πάσης φύσης αποδοχών του ναυτικού, ήτοι του 
μισθού υπερωριών, αποζημίωσης, ειδικής αμοιβής των Κυριακών κλπ., 
θα γίνεται στο τέλος κάθε μηνός υπό του Πλοιάρχου (ή Κυβερνήτη) με 
λογαριασμό μισθοδοσίας ΜΆΟΕδ ΑΟΟΟΙΙΝΤ ή με απλή απόδειξη. 

4. Επί της περίπτωσης της παραγράφου 2, τα ποσά τα οποία λαμβά¬ 
νει ο ναυτικός σε ξένο συνάλλαγμα, θα εκφράζονται σε δραχμές βάσει 
της επισήμου τιμής αγοράς της Τράπεζας κατά την ημέρα καταβολής 
τους εφόσον βεβαίως υφίσταται δυνατότητα εξεύρεσης συναλλάγμα¬ 
τος.· 

5. Οι καταβολές στην Ελλάδα πραγματοποιούνται σε δραχμές με 
μόνη εξαίρεση τις καταβολές στο εξωτερικό, οι οποίες όμως είναι δυνη¬ 
τικές ή θα συμφωνούνται ειδικώτερα μεταξύ Πλοιοκτήτου και Ναυτι¬ 
κού. 

Άρθρον 6 
Άδειες 

1. Ο ναυτικός δικαιούται αδείας (96) ημερών ετησίως, υπολογιζομέ- 
νης σε (8) ημέρες ανά μήνα υπηρεσίας του, για δε τις τυχόν ολιγώτερες 
του μήνα ημέρες, δικαιούται το αντιστοιχούν κλάσμα της αδείας ταύ- 
της, λογιζομένης ως συνταξίμου χρόνου. 

2. Κατά τις ημέρες της αδείας του ο ναυτικός δικαιούται του αναλο- 
γούντος με αυτές κατά το άρθρο 2 μισθού ενεργείας, ως και με το υπό 

του άρθρου 3 της παρούσης οριζομένου αντιτίμου τροφής. 

Για τον υπολογισμό της αδείας το ημερομίσιο καθορίζεται εις το 
1/22 του τρέχοντος μισθού. 

3. Η άδεια παρέχεται σε άπαντες υπό του Πλοικτήτου ή κατ’ εξουσιο¬ 
δότησή υπό του Πλοιάρχου (ή Κυβερνήτη), εφόσον κατά την κρίση του 
επιτρέπουν την παροχήν ταύτης οι ανάγκες του σκάφους, δύναται δε να 
χορηγήται και κατά την παραμονή του σκάφους σε λιμένα για επι¬ 
σκευές, ετήσια επιθεώρηση κλπ., του ναυτικού υποχρεωμένου να αποδε¬ 
χθεί την παρεχομένη άδεια. Σε περίπτωση, καθ’ ην ανάγκες του πλοίου 
δεν επιτρέπουν την χορήγησιν αδείας, η χορήγηση κατ’ επιλογήν του 
ναυτικού είτε αναβάλλεται δια τον κατάλληλον χρόνο, είτε θεωρείται ως 
παρασχεθείσα, καταβαλλομένου εν τοιαύτη περιπτώσει, εις τον ναυτικόν 
του αναλογούντος μισθού μετά του αντιτίμου τροφής, έστω και αν αυτός 
παραμένη και διατρέφετει επί του πλοίου. 

4. Ο ναυτικός απολυόμενος εκ του πλοίου, δικαιούται οπωσδήποτε 
της υπό των παραγράφων 1 και 2 του παρόντος άρθρου προβλεπομένης 
αδείας του και αν ακόμη δεν ητήσατο την παροχήν ταύτης από τον 
Πλοίαρχον (ή Κυβερνήτη) διαρκούσης της υπηρεσίας του και ανεξαρτή¬ 
τως του λόγου για τον οποίον δεν παρεσχέθη εις τον ναυτικό η άδεια του 
ή δεν κατεβλήθη εις τούτον ο αναλογούν εις ταύτην μισθός. 

Εφόσον όμως έχει συνομολογηθεί στην κατ’ ιδίαν σύμβαση εργασίας 
και η παροχή της αναλογούσης αδείας μετά της τροφοδοσίας, τότε ο 
ναυτικός δεν δύναται να την αναζητήσει, δις, εφόσον έχει ήδη καταβλη¬ 
θεί κατά την εξόφλησιν των μηνιαίων αποδοχών. 

5. Τα δώρα εορτών Χριστουγέννων και Πάσχα, αντιπροσωπεύοντα 
αποδοχές, τεσσαράκοντα πέντε ημερών καταργήθησαν από 1.1.83, εν- 
σωματούμενα εις την κανονική άδεια, η οποία ούτως αυξήθηκε εις 96 
ενενήκοντα έξι ημέρας ετησίως και υπολογίζεται κατά τα ειδικώτερα 
καθοριζόμενα υπό του παρόντος άρθρου. 

Άρθρο 7 

Ημέρες αργίας εν πλω και εν λιμένι 

1. Ως ημέρες αργίας εν πλω και εν λιμένι ορίζονται: 
α. Η πρώτη του Έτους, 
β. Η εορτή των Θεοφανείων. 
γ. Η Καθαρά Δευτέρα, 
δ. Η 25η Μαρτίου, 
ε. Η Μεγάλη Παρασκευή, 
στ. Η Δευτέρα του Πάσχα, 
ζ. Η ημέρα του Αγίου Γεωργίου 
η. Η πρώτη Μαΐου. 
θ. Η Ημέρα της Αναλήψεως. 
ι. Η 15η Αυγούστου. 
ια. Η 14η Σεπτεμβρίου, 
ιβ. Η 28η Οκτωβρίου, 
ιγ. Η ημέρα του Αγίου Νικολάου 
ιδ. Η ημέρα των Χριστουγέννων 
ιε. Η δεύτερη ημέρα των Χριστουγέννων. 

ιστ. Εις τους ελληνικούς λιμένες αναγνωρισμένες ως ημέρες αργίας 
τοπικές γιορτές, εφόσον το πλοίο ναυλοχεί εις λιμένα που έχει τοπική 
γιορτή αργίας. 

2. Κατά τις άνω ημέρες οι ναυτικοί απαλάσσονται πάσης εργασίας, 
πλην των εργασιών ασφαλείας του σκάφους. Τυχόν απασχόληση τού¬ 
των εν πλω και εν λιμένι λόγω αναγκών του πλοίου πλην των εργασιών 
ασφαλείας του σκάφους είναι υποχρεωτική και αμοίβεται υπερωριακώς 

, (άρθρο 13ον πρόσθετος εργασία και αμοιβή εργασίας). 

3. Η εν λιμένι εργασία κατά τις Κυριακές εις τους απασχολημένους 
την ημέρα (ϋΑΥΜΕΝ) διέπονται από τας αναφερομένας διατάξεις ημε¬ 
ρών αργίας και αμοίβεται υπερωριακώς (άρθρο 13). 

Άρθρου 8 

Ιματισμός 

Οι Αξιωματικοί και τα μέλη του κατωτέρω πληρώματος υποχρεού- 
νται να φέρουν κατά τις ώρες εκτελέσεως των καθηκόντων τους την κα¬ 
θιερωμένη στολή του Ε.Ν., μετά των διακριτικών δι’ έκαστον κλάδον 
προσωπικού κατά βαθμόν ή ειδικότητα. Οι στολές θα δίδονται από τους 
Πλοιοκτήτες. 

Άρθρόν 9 

Είδη ενδιαιτήσεως και τροφοδοσίας. 

1. Σε έκαστο αξιωματικό και μέλος του κατωτέρου πληρώματος πα¬ 
ρέχονται υπό του πλοίου: 


α) Τα απαραίτητα είδη κλινοσκεπασμάτων ήτοι στρώματα - σεντόνια 
- κλινοσκεπάσματα και προσκέφαλα. 

β) Είδη καθαριότητας, ως προσόψια - σάπων κοινός ενός χιλιογράμ- 
μου ανά δεκαπενθήμερον ως και η αναγκαία ποσότης σαπουνιού προ¬ 
σώπου. 

γ) Είδη εστιάσεως, ως πιάτα - πηρούνια - μαχαίρια - κύπελα κ.λπ. 
κατάλληλα για την λήψιν των γευμάτων. 

2. Εκ των ειδών της προηγούμενης παραγράφου τα σενδόνια, τα 
καλλύματα των προσκεφαλιών και τα προσόψια θα εναλλάσσονται με 
καθαρά καθ’ εκάστην εβδομάδα. 

3. Πάντα τα ανωτέρω είδη ως και ο ιματισμός πρέπει να παραδίδο- 
νται στους ναυτικούς καθαρά και σε κατάσταση επιτρέπουσα την συνήθη 
χρήση τους. 

Οι ναυτικοί υποχρεούται να επιστρέψουν τα κατά τις διατάξεις του 
παρόντος άρθρου παρεχόμενα μη αναλώσιμα είδη σε καλή κατάσταση 
στο τέλος εκάστης εβδομάδας προς αντικατάσταση και κατά την από¬ 
λυσή τους, λογιζομένης ως φυσιολογικής της λόγω συνήθους χρήσεως 
φθοράς των. Επίσης δε οι ναυτικοί πρέπει να μεριμνούν για τον καθαρι¬ 
σμό των στολών τους εν γένει, ώστε να παρουσιάζονται κόσμια ενδεδη- 
μένοι. 

Άρθρον .10 

Ώρες εργασίας και Ευθύνες 

1. Οι ώρες εργασίας για άπαντες εν γένει τους ναυτικούς παντός βαθ¬ 
μού και ειδικότητας, τους εργαζομένους επί των Επαγγελματικών Του¬ 
ριστικών Θαλαμηγών εν πλω και εν λιμένι καθορίζονται εις τεσσαράκο¬ 
ντα (40) ώρας εβδομαδιαίους, ήτοι εις οκτώ (8) ώρας καθ’ εκάστη από 
Δευτέρα μέχρι Παρασκευή. Η πέραν των ωρών τούτων εργασία των με¬ 
λών του πληρώματος εν γένει ως και τις εργασίες του Σαββάτου, Κυ¬ 
ριακής αμείβονται Τπερωριακά. 

ι 2. Καθ’ ον χρόνον το πλοίου ευρίσκεται στο λιμάνι, σε άπαντες τους 
ναυτικούς τους απασχολούμενους κατά την ημέρα του Σαββάτου και 
τής Κυριακής και για όσες ώρες απασχοληθούν καταβάλλεται υπερω- 
ριακή αμοιβή. 

3. Η απασχόληση του πληρώματος κατά Σάββατο - Κυριακή στο λι¬ 
μάνι θα πραγματοποιείται μόνο οσάκις λαμβάνει χώραν επιβίβασις ή 
αποβίβασης επιβατών ή εφόσον απαιτούν την τοιαύτην απασχόληση οι 
ανάγκες του πλοίου ή το αξιώσει ο πλοιοκτήτης ή ο πλοίαρχος και θα 
καταβάλλεται εις αυτό υπερωριακά αμοιβή ήτοι 1/22 του μισθού για 
πλήρες οκτάωρο. 

Όταν υπάρχουν επί του πλοίου επιβάτες η παραμονή του πληρώμα¬ 
τος είναι υποχρεωτική εφόσον το ορίσει ο πλοιοκτήτης ή ο πλοίαρχος. 

4. Οι Κυβερνήτες και Πλοίαρχοι έχουν υποχρέωση να κινούν τα 
σκάφη αποκλειστικά και μόνον με τις εντολές του Πλοιοκτήτη. Η πρω¬ 
τοβουλία του θα συνίσταται στην κατά τα δυνατό καλύτερη εκτέλεση της 
εργασίας, την εξυπηρέτηση των επιβατών και την ευθύνη για την συντή¬ 
ρηση των σκαφών κατά τις ώρες απραξίας γενικώς, ασκούντες σοβαρή 
εποπτεία επί του πληρώματος. 

5. Υπάρχει ευθύνη του Πλοιάρχου ή Κυβερνήτου, αλλά και του λοι¬ 
πού πληρώματος αδιακρίτως για την ασφάλεια του σκάφους, τόσον από 
πλευράς αγκυροβολιάς, όσον και λοιπών μέτρων ασφαλείας και εξυπη¬ 
ρέτησης επιβατών, επισκεπτών, ΒΚΟΚΕΚ5 κ.λπ. 

6. Χωρίς να θίγονται τα κεκτημένα δικαιώματα του ναυτικού εκ του 
χρόνου διαδραμούσης υπηρεσίας του, δύναται ο πλοιοκτήτης να μεταθέ¬ 
σει το πλήρωμα του εν όλω ή εν μέρει, περιλαμβανομένου και του 
Πλοιάρχου ή Κυβερνήτου, εις έτερον σκάφος της ιδιοκτησίας του ή των 
συμφερόντων ή διαχείρισής του, αδιακρίτως, ώστε σε κάθε περίπτωση 
να εξασφαλίζεται η μεγαλύτερη δυνατή εξυπηρέτηση των σκαφών, των 
ναυτικών, μη δυναμένων να αρνηθούν την τοιαύτην μετάθεσιν. Οι σχετι¬ 
κές μεταβολές, δέον όπως νομιμοποιούνται το ταχύτερον. 

7. Οι Πλοίαρχοι ή Κυβερνήτες έχουν υποχρέωση μηνιαίας εγγράφου 
αποδόσεως λογαριασμού πλοιάρχου εις τον πλοιοκτήτην, ευθυνόμενοι 
για την όλην διαχείρισή των. 

Οι Πλοίαρχοι και Κυβερνήτες δεν δύναται να προβαίνουν σε αγορές, 
επισκευές, ή προμήθειες πέραν των τοιούτων της συνήθους χρήσης, 
άνευ ειδικής άδειας του πλοιοκτήτη. 

Άρθρον 11 

Ώραι εργασίας προσωπικού Γενικών Υπηρεσιών εν πλω και εν λι¬ 
μένι. 

1. Ειδικώς για το προσωπικό Γενικών Υπηρεσιών εν γένει η οκτά- 
ωρη ημερήσια εργασίας του κατανέμεται από της 06.00 ώρας μέχρι 
22.000 ώρας με μία ή πλείονες διακοπές αναλόγως προς το πρό- 

γραμμα εργασίας και τις ανάγκες του σκάφους, εφαρμοζομένων αναλό- 
γως των διατάξεων του άρθρου 13, για την πέραν του δώρου απασχό¬ 
λησή του. 

2. Οι ώρες νυκτοφυλάκων του προσωπικού των θαλαμηπόλων πά- 
σης διαβάθμισης ορίζονται εν πλω από τις 21.00 μέχρι της 06.00 της 
επομένης και εν όρμω από της 18.00 της 06.00 της επομένης. 

Άρθρο 12 

Νυκτοφύλακες - Φύλακες 

1. Οι εργάσιμες ώρες των νυκτοφυλάκων ορίζονται σε δώδεκα (12) 
συνεχείς ώρες, περιλαμβανομένων μεταξύ της 18.00 ώρας και της 
06.00 της επομένης, των δε φυλάκων από 06.00 έως 18.00. Άπαντες 
οι ναυτολογημένοι έχουν την υποχρέωση φυλακής - νυκτοφυλακής, χω¬ 
ρίς δικαίωμα υπερωριακής αμοιβής. Μετά την εκτέλεση καθηκόντων 
φύλακα - νυκτοφύλακα, ο ναυτικός δικαιούται ρεπό σε μία από τις επό¬ 
μενες ημέρες της εβδομάδας, μετά απο συννενόηση με τον Πλοίαρχο. 

Άρθρον 13 

Πρόσθετος εργασία και πρόσθετος αμοιβή - Υπερωρίες 

1. Ο ναυτικός εάν διαταχθεί να εκτελέσει πρόσθετη εργασία, πέρα δη¬ 
λαδή των κεκανονισμένων ωρών είναι υποχρεωμένος να την εκτελέση 
δεν δύναται όμως η πρόσθετη αυτή εργασία να υπερβαίνει τις τέσσερις 
ώρες εντός του 24ώρου. 

2. Για την πρόσθετη αυτή εργασία ο εκτελέσας αυτήν ναυτικός δι¬ 
καιούται σε πρόσθετη αμοιβή (υπερωρία), η οποία υπολογίζεται ως 
εξής: 

Το ποσόν του μηνιαίου βασικού μισθού διαιρείται δια των ωρών μη¬ 
νιαίας υποχρεωτικής απασχόλησης τούτων εξευρισκομένων δια της 
διαίρεσης του εκ ταύτης προκύπτοντος πηλίκου 4,33 επί τις ώρες της 
εκάστοτε ισχυούσης εβδομαδιαίας υποχρεωτικής απασχόλησης. Βάσει 
του ανωτέρω υπολογισμού οι ώρες μηνιαίας υποχρεωτικής απασχόλη¬ 
σης ανέρχονται σε 172. 

Άρθρον 14 

Πρόσθετες εργασίες μη αμοιβόμενες όταν εκτελούνται εντός εργασίμων 
ωρών. 

Δεν καταβάλλεται πρόσθετος αμοιβή (υπερωρία) για τις κατωτέρω μνη¬ 
μονευόμενες εργασίες, εφόσον αυτές εκτελούνται εντός των εργασίμων 
ωρών ή κατά τις ώρες φυλακής. 

I. Εργασίες Καταστρώματος. 

α) Για την αποσκωρίαση, ελασμάτων. 

β) Για την λίπανση των βαρούλκων. 

γ) Για την εξασφάλιση αντικειμένων καταστρώματος επικείμενης θα¬ 
λασσοταραχής. 

δ) Για τον καθαρισμό υδροσυλλεκτών κύτους (κουτί σεντινών). 

ε) Για τον χρωματισμό κλειστών χώρων εναλλασόμενοι ανά δίωρον 
και εφόσον υπάρχει τεχνικός ή φυσικός αερισμός και των διαμερισμά¬ 
των των εχόντων σχέση με το κατάστρωμα. 

στ) Για τον εξωτερικό χρωματισμό του πλοίου κατά την διάρκεια της 
ημέρας εν όρμω. 

ζ) Για πάση άλλη εργασία συντήρησης του πλοίου. 

II. Εργασίες Μηχανοστασίου: 

α) Για τον καθαρισμό δαπέδου του μηχανοστασίου. 

β) Για την πλύση και το χρωματισμό του μηχανοστασίου εν όρμω της 
εργασίας αυτής μη δυναμένης να ανατεθεί στον βοηθό μηχανής απαγο- 
ρευομένων των ικριωμάτων. 

γ) Για την εκκένωση των βαρελιών μηχανέλαιου στις δεξαμενές του 
πλοίου, εκτελουμένην εν όρμω μεν, εφόσον δεν διατηρούνται οι φυλακές 
του Μηχανοστασίου, εν πλω δε μόνον υπό των βοηθών. 

δ) Για την παραλαβή καυσίμων υπό των Μηχανικών (Μηχανοδη¬ 
γών). 

ε) Για την εν γένει συντήρηση του μηχανοστασίου και την εκτέλεση εν 
γένει εργασιών. 

III. Εργασίες Γενικές: 

α) Για την παράδοση κατά τον ως άνω τρόπο, των ακαθάρτων ειδών 
ρουχισμού προς πλύση και παραλαβή αυτών. 

β) Για την πλύση και τον καθορισμό των διαμερισμάτων του πληρώ¬ 
ματος. 

γ) Για την παραλαβή τροφοεφοδίων, εξαρτημάτων κ.λπ. 

IV. Γενική Παρατήρηση 

Ασχέτως των εργασιών του παρόντος άρθρου οι οποίες μνημονεύο¬ 
νται ενδεικτικώς, πάντες οι ναυτικοί υποχρεούναι στην εντός των εργα¬ 


σίμων ωρών εκτέλεση όλων των εργασιών των καθοριζομένων υπό του 
κανονισμού Εσωτερικής Υπηρεσίας επί των Επιβατηγών Τουριστικών 
Πλοίων άνω των 500 κοχ. των αναγομένων στην ειδικότητα εκάστου 
ναυτικού ή τυχόν εντός της ισχύος της παρούσης σύμβασης αυστηθησο- 
μένου ειδικού κανονισμού για τα σκάφη του ΣΙΕΤΣ. 

Λαμβανομένης υπ’ όψιν της ιδιαιτερότητας των συνθηκών εκμεταλ- 
λεύσεως των Επιβατηγών Επαγγελματικών Τουριστικών Σκαφών, ο 
ναυτικός οφείλει να εκτελέσει άνευ ιδιαιτέρας αμοιβής και έτερα εκτός 
της ειδικότητάς του καθήκοντα, εφόσον ταύτα εκτελούνται εντός του νο¬ 
μίμου ωραρίου εργασίας του. 

Άρθρον 15 

Πρόσθετες εργασίες μη αμειβόμενες 

Δεν καταβάλλεται πρόσθετη (υπερωρία) στους Αξιωματικούς και 
Κατώτερο προσωπικό, για τις κατωτέρω μνημονευόμενες εργασίες τις 
οποίες υποχρεούνται αυτοί, όπως εκτελούν οιανδήποτε ημέρα της εβδο¬ 
μάδας και οιανδήποτε ώρα ταύτης ήτοι και των εργασίμων ωρών. 

. α. Εργασίες σε περίπτωση ανωτέρας βίας που αφορούν την ασφάλεια 
του πλοίου των επιβαινόντων αυτού ή την ασφάλειαν του πλοίου ως και 
εργασίες οπτήρος. 

β. Εργασίες για την εκτέλεση γυμνασίων καθαίρεσης λεμβών του 
πλοίου στην θάλασσα, πυρκαγιάς, και εγκατάλειψης του πλοίου, εκμά- 
θησης χειρισμού ταχυπλόου λέμβου, εκτέλεσης ναυταθλημάτων δυνά- 
μενων να εκτελεσθούν δια των εξαρτημάτων του πλοίου. 

Άρθρον 16 

Έκτακτες εργασίες παραλαβής βαρέων αντικειμένων του πλοίου και 
μεταφορά αυτών, αμείβονται ιδιαιτέρως, εφόσον εκτελούνται εκτός του 
πλοίου κατόπιν συμφωνίας. 

Άρθρον 17 

Βιβλίο Πρόσθετων και ιδιαιτέρων αμοιβών 

1. Οι υπερωρίες καταβάλλονται επί τη βάσει βιβλίου υπερωριών τη- 
ρουμένου υπό του Πλοιάρχου ή Κυβερνήτου. Οι εγγραφές στο βιβλίο 
αυτό, αφού επικυρωθούν υπό του Πλοιάρχου ή Κυβερνήτου, θεωρούνται 
δεσμευτικές για αμφότερα τα μέλη και δεν δύναται να αμφισβητηθούν 
εφόσον καθημερινά προσυπογράφονται παρά των υπερωριακώς εργα- 
σθέντων ναυτικών, νοουμένου ότι θα υφίσταται και ανά διήμερον θεώ¬ 
ρηση του βιβλίου παρά της πλησιέστερης Λιμενικής Αρχής και παρά του 
Πλοιοκτήτου εντός 24ώρου, από την άφιξη του πλοίου στο λιμάνι πέρα- 
τος του ταξειδιού, άλλως δεν θα λαμβάνεται υπόψιν οιαδήποτε εγ¬ 
γραφή. Η έκδοση βιβλίου υπερωριών θα θεωρείται από την Λιμενική 
Αρχή, τον Πλοίαρχον, και τον Πλοιοκτήτην άλλως δεν θα λαμβάνεται 
υπόψιν. 

2. Υπόλογοι προς τον Πλοίαρχον ή Κυβερνήτη Αξιωματικοί για την 
κανονική τήρηση του βιβλίου Πρόσθετων και ιδιαιτέρων αμοιβών είναι 
ο Υποπλοίαρχος για το προσωπικό καταστρώματος, ο Α' Μηχανικός 
για το προσωπικό του Μηχανοστασίου και ο Αρχιθαλαμηπόλος και ο 
Αρχιμάγειρας τηρούν τα βιβλία υπερωριών των τμημάτων των υπό τον 
έλεγχο του Πλοιάρχου ή Κυβερνήτου ή παρά αυτού καθοριζομένου Αξι¬ 
ωματικού. 

Προ πάσης εκτέλεσης πρόσθετης ή έκτακτης εργασίας υποχρεούνται 
να αναφέρουν τούτο στον Πλοίαρχον ή Κυβερνήτη για να λάβουν την 
έγκριση αυτού. 

Σε απουσία όμως του Πλοιάρχου ή Κυβερνήτου οι ανωτέρω υπόλο¬ 
γοι δύνανται υπαρχούσης επειγούσης ανάγκης να διατάξουν την εκτέ¬ 
λεση της εργασίας υποχρεούμενοι να αναφέρουν εν συνεχεία περί τούτου 
στον Πλοίαρχον ή Κυβερνήτη. 

Οι κατά τ’ ανωτέρω υπόλογοι Πλοίαρχοι ή Κυβερνήτες υποχρεού- 
νται να καταγράφουν καθ’ εκάστην στο βιβλίο πρόσθετων και εκτάκτων 
αμοιβών τις οφειλόμενες στα μέλη του Πληρώματος αμοιβές και να κα¬ 
λούν τους δικαιούχους να προσυπογράφουν για το σύμφωνο των σχετι¬ 
κών εγγραφών, που όμως υπόκεινται σε θεώρηση ανά διήμερον ως προ- 
εξετέθη. 

Άρθρον 18 
Απαγορεύσεις 

Απαγορεύεται ο χρωματισμός και η αποσκωρίαση του πλοίου εν πλω 
με την χρησιμοποίηση ικριωμάτων (σκαλωσιών), ως και ο χρωματι¬ 
σμός των ιστών και της καπνοδόχου και επικινδύνων σημείων (εξωτε¬ 
ρική πλευρά λέμβων, καπονιών, κλπ.). 

Άρθρον 19 
Ναυτολόγησις 

Τα πληρώματα των πλοίων που αφορά η παρούσα Συλλογική Σύμ¬ 
βαση καταρτίζονται από τα τακτικά μέλη της Π.Ε.Α.Κ.Π.Ε.Ι.Θ.Σ., 
(κατ’ απόλυτον εκλογή υπό του Πλοικτήτου) ή οιοδήποτε ναυτεργατικό 
σωματείο στις υπάρχουσες ειδικότητες. 

Άρθρον 20 
Διαιτητική Επιτροπή 

Για την επίλυση πάσης αμφισβήτησης ή διαφοράς που μπορεί να προ¬ 
κύπτει, ως και προς την ερμηνεία ή την εφαρμογή των όρων της παρού- 
σης, ορίζεται τριμελής Διαιτητική Επιτροπή αποτελούμενη: 

1. Εκ του Προέδρου του Πρωτοδικείου Πειραιώς ή του παρ’ αυτού 
οριζομένου Δικαστικού. 

2. Εξ ενός Πλοιοκτήτου διοριζομένου υπό του Σ.Ι.Ε.Τ.Σ. και 

3. Εξ ενός Ναυτικού οριζομένου υπό του Διοικητικού Συμβουλίου της 
Π.Ε.Α.Κ.Π.Ε.Ι.Θ.Σ. 

Άρθρον 21 

Εισφορές υπέρ της Εστίας Ναυτικών 

Η μηνιαία εισφορά των πλοιοκτητών και των ναυτικών υπέρ της 
Εστίας Ναυτικών καθορίζεται υπό των διατάξεων των εδάφιών α' και β' 
της παραγράφου 1 του άρθρου 7 του ΝΔ 92/1973 ως ετροποποιήθη- 
καν υπό του άρθρου 22 του Νόμου 1085/1980. 

Η εισφορά αυτή εισπραττόμενη παρά του ΝΑΤ αποδίδεται σύμφωνα 
με τις ισχύουσες διατάξεις στην Εστία Ναυτικών. 

Άρθρον 22 

Ειδικόν επίδομα οικογενειακής αγωγής 

Οι Πλοιοκτήτες περί των οποίων η παρούσα σύμβαση, καταβάλλουν 
ποσοστό 2% μη δυνάμενον να αυξηθεί περαιτέρω συμφώνως προς το 
άρθρο 25 του Νόμου 1085/1980 εισπραττόμενον υπό του ΝΑΤ με 
σκοπόν την χορήγηση οικογενειακών επιδομάτων στους Έλληνες ναυ¬ 
τικούς. 

Το ανωτέρω ποσοστό, ομού μετά του εξ ενός επί τοις εκατό (1%) πο¬ 
σοστού συμμετοχής του ναυτικού, υπολογίζεται επί των επικειμένων σε 
εισφορές υπέρ ΝΑΤ αποδοχών των ναυτικών. 

Άρθρον 23 
Εισφορές - Κρατήσεις 

Οι νόμιμες εισφορές και κρατήσεις υπέρ των Ταμείων Ασφάλισης και 
Πρόνοιας Ε.Ν. (ΝΑΤ - ΤΠΑΕΝ - ΤΠΚΠΕΝ) ως και του Δημοσίου που 
βαρύνουν τους ναυτικούς εκπίπτονται από της φύσεως αποδοχές που 
αναφέρονται στα προηγούμενα άρθρα της παρούσης. 

Άρθρον 24 
Επικουρική Ασφάλιση 

Οι Πλοιοκτήτες καταβάλλουν ποσοστόν εκ (2%) δύο επί τοις εκατό 
μη δυνάμενον να αυξηθεί περαιτέρω, συμφώνως προς το άρθρο 28 του 
Νόμου 1220/81, εισπραττόμενον υπό του ΝΑΤ, με σκοπόν την παροχή 
εις τους Έλληνες ναυτικούς επικουρικής ασφάλισης. Το ανωτέρω ποσο¬ 
στόν ομού μετά του εκ δύο επί τοις εκατό (2%) ποσοστού συμμετοχής 
του ναυτικού υπολογίζεται επί των υποκειμένων σε εισφορά υπέρ του 
ΝΑΤ αποδοχών των ναυτικών. Άπασες γενικώς οι εισφορές (ΝΑΤ - 
ΤΠΑΕΝ - ΤΠΚΠΕΝ - ΕΝ - ΕΑ κλπ.), που βαρύνουν τους πλοιοκτήτες 
και τους ναυτικούς θα υπολογίζονται «επί των αποδοχών που καθορίζο¬ 
νται στην παρούσα Σύμβαση». 

Άρθρον 25 

Διάρκεια Ναυτολόγησης 

Η διάρκεια ναυτολόγησης για την θεμελίωση του δικαιώματος του 
ναυτικού προς παλιννόστηση συμφωνείται επτάμηνη για την Μεσόγειο, 
εφόσον ορίζουν οι σχετικές αποφάσεις του ΤΕΝ, άλλως ισχύει ότι ορίζει 
εκάστοτε το ΤΕΝ. 


Άρθρον 26 

Περιπτώσεις κατά τις οποίες δικαιούται αποζημίωση ο ναυτικός 

Οι περιπτώσεις που δικαιούνται αποζημίωση οι ναυτικοί περιλαμβα¬ 
νόμενου και του Πλοιάρχου ή Κυβερνήτου είναι: 

α. Η καταγγελία της σύμβασης υπό του Πλοιάρχου - Πλοιοκτήτου, 
εκτός αν αφορά καταγγελία κατά του Πλοιάρχου. 

β. Η αποβολή της Ελληνικής Σημαίας. 

γ. Πώληση του πλοίου ή αναγκαστική εκποίηση. 

δ. Λόγω παροπλισμού. Ο Πλοίαρχος ή Κυβερνήτης όμως δεν δι¬ 
καιούται αποζημίωση λόγω παροπλισμού. 

Η αποζημίωση ορίζεται 15 ημέρες σε Ελληνικό λιμάνι και σε 30 ημέ¬ 
ρες σε λιμάνι της αλλοδαπής. 

Εάν η σύμβαση ναυτολόγησης καταγγέλεται από του Πλοιάρχου - 
Πλοιοκτήτου, με υπαιτιότητα του ναυτικού τότε ο ναυτικός δεν δικαιού¬ 
ται αποζημίωση. 

Άρθρον 27 

Επίδομα Σαββάτου Πλοιάρχου ή Κυβερνήτου, Α' Μηχανικού 
ή Μηχανοδηγού και πληρώματος 

1. Στον Πλοίαρχο (ή Κυβερνήτη) και τον Α' Μηχανικό (ή Μηχανο¬ 
δηγού) καταβάλλεται για κάθε Σάββατο 1/22 του μηνιαίου βασικού 
μισθού. 

Το ίδιο ποσό καταβάλλεται και για τις ημέρες αργίας που προβλέπο- 
νται από το άρθρο 7 της παρούσης. Εις άπαντες τους ναυτολογημένους 
πάσης ειδικότητος Αξιωματικούς και Κατώτερα πληρώματα καταβάλ¬ 
λεται για κάθε Σάββατο το 1/22 ως του άρθρου 10. 

2. Στους Αξιωματικούς καταστρώματος δύναται να χορηγηθεί μη¬ 
νιαίο δώρο ως ακολούθως: 

α. Στον Πλοίαρχο (ή Κυβερνήτη), δραχμές 4.000. 

3. Στους Αξιωματικούς Μηχανής δύναται να χορηγηθεί μηνιαίον 
δώρο ως ακολούθως: 

α. Στον Α' Μηχανικό (ή Μηχανοδηγό), δραχμές 4.000. 

Άρθρον 28 

Προσαύξηση μισθού λόγω προσέγγισης σε λιμάνι εξωτερικού 

1,0 μισθός ορίζεται από το άρθρο 2 προσαυξάνεται υπό μορφήν επι¬ 
δόματος κατά ποσοστό 1 5% όταν τα πλοία που αφορά η παρούσα σύμ¬ 
βαση επεκτείνουν τους πλόες τους μέχρι των λιμένων Βρινδησίου, 
Αγκώνα, Κωνσταντινούπολης μέχρι και των λιμένων της Κύπρου, εξαι- 
ρουμένων των Δυτικών Τουρκικών ακτών. 

2. Η ανωτέρω προσαύξηση καταβάλλεται μόνο για τις ημέρες όπου 
το πλοίον εκτελεί πλόας μέχρι των ως άνω λιμένων εξωτερικού και μό¬ 
νον για τις ημέρες που θα βρίσκεται εις τους ανωτέρω λιμένες. 

Άρθρον 29 

Ισχύς - Τροποποιήσεις - Καταγγελία 

1. Η ποαρούσα Συλλογική Σύμβαση ισχύει από 1.1.1988 και λήγει 
31.12.1988. 

2. Κατά την διάρκεια ισχύος της παρούσης Συλλογικής Σύμβασης αι 
δι’ αυτής καθοριζόμενες εκατέρωθεν υποχρεώσεις και δικαιώματα πά¬ 
σης φύσης και ισχύουν των διατάξεων πάσης άλλης υπαρχούσης τυχόν 
κλαδικής Συλλογικής Σύμβασης, Εργασίας. 

3. Η παρούσα δύναται να καταγγελθεί εγγράφως παρ’ εκατέρου των 
συμβαλλόμενων τέσσερις μήνες προ της λήξης, δια καταγγελίας προς το 
έτερον μέρος έγγραφα. 

Σε περίπτωση μη εμπρόθεσμου καταγγελίας σύμφωνα με το (ανω¬ 
τέρω, ισχύς παρατείνεται επί ένας τρίμηνο από την ημερομηνία λήξης 
της, οπότε μετά την παρέλευση και του τριμήνου τούτου, παύει οριστι- 
κώς ισχύουσα. 

Άρθρον 30 

Ελευθερία συμβάσεων Πλοιοκτητών Ναυτικών 

1. Χωρίς να θεωρείται ότι παραβιάζεται η παρούσα σύμβαση δύνα- 
νται οι Πλοιοκτήτες και οι ναυτικοί να συμφωνούν και οιουσδήποτε άλ¬ 
λους όρους επιθυμούν στις κατ’ ιδίαν συμβάσεις εργασίας, αναλόγως 
προς την φύση της εργασίας και τις ανάγκες της θαλαμηγού. 

2. Αμοιβές συνομολογηθείσες κατ’ αποκοπήν δεν συνεπάγεται ότι 
γεννούν δικαιώματα αποζημίωσης χωρίς υπολογισμό της αποζημίωσης 
επί την βάσει του άρθρου 2 του παρόντος ήτοι πάντοτε ο υπολογισμός θα 

γίνεται επί του βασικού μισθού και ουχί επί του συνόλου των αποδοχών. 


Άρθρον 31 

Εισφορές ΝΑΤ και άλλων ασφαλιστικών ταμείων 

Οι προς το ΝΑΤ και άλλα ασφαλιστικά ταμεία εισφορές των Πλοιο¬ 
κτητών και ναυτικών, υπολογίζονται με βάση τους μισθούς τηςσύμβα- 
σης αυτής και καταβάλλεται σε Δραχμές. 


Άρθρον 32 

Εκπαίδευση ναυτικών - Σχολές - Διάφορα 

1. Ειδικώς συμφωνείται ότι το Π.Ε.Α.Κ.Π.Ε.Ι.Θ.Σ., θα μεριμνήσει 
ώστε σε συνεργασία με το Εργατικό Κέντρο Πειραιά και Σ.Ι.Ε.Τ.Σ., να 
οργανώσει και λειτουργήσει τμήματα σερβιτόρων-στιούαρτς, για εκπαί¬ 
δευση, πρώτων βοηθειών για όλους τους Αξιωματικούς εν γένει και αγ¬ 
γλικής γλώσσης, ώστε άπαντες οι ναυτικοί προ της ναυτολόγησης τους, 
να προσκομίζουν και τα ανάλογα πιστοποιητικά. 

Η κατά τα ανωτέρω εκπαίδευση και το πρόγραμμά της θα παρέχεται 
σε βαθμό που να ικανοποιεί το ΣΙΕΤΣ - ΠΕΑΚΠΕΙΘΣ. 

2. ΓΊροϋποτιθεμένης της έγκρισης του ΤΕΝ, αμφότεροι οι συμβαλλό¬ 
μενοι θα μεριμνήσουν για την σχεδίαση στολών των πληρωμάτων και 
των διακριτικών τους, χρησιμοποιούμενων μόνον από τα πληρώματα 
των Θαλαμηγών σκαφών. 

4. Τα συμβαλλόμενα μέρη, σε συνεργασία με το ΤΕΝ και τον ΕΟΤ, 
θα μεριμνήσουν για την οργάνωση σεμιναρίων γενικής ενημέρωσης των 
πληρωμάτων σε ευθετώτερο χρόνο, πέραν της εκπαίδευσης που θα πα¬ 
ρασχεθεί από το Εργατικό Κέντρο Πειραιώς. 

I αύτα συμφωνησάντων και συμπαραδεξαμένων των συμβαλλομέ- 
νων σε πίστη συνετάγη το παρόν και υπογράφεται νομίμως και ως έπε- 
ται εις τρία αντίτυπα και έλαβον τα συμβαλλόμενα μέρη από ένα, το δε 


τρίτο υποβάλλεται στον ΤΕΝ για επικύρωση σύμφωνα με τον νόμο. 
Οι Συμβαλλόμενοι 

Για το Σ.Ι.Ε.Τ.Σ. Για την Π.Ε.Α.Κ.Π.Ε.Ι.Θ.Σ. 

(Τ.Σ. Υπογραφή) (Τ.Σ. Υπογραφή) 


Β. ΛΕΦΑΚΙΝΗΣ I. ΠΑΝΑΓΙΩΤΟΠΟΥΛΟΣ 


(Τ.Σ. Υπογραφή) (Τ.Σ. Υπογραφή) 

Σ. ΣΤΑΜΑΤΗΣ Γ. ΚΑΝΑΚΑΡΗΣ 


-♦- 

Αριθ. Φ. 1320/15/4635 (7) 

Διαπιστωτική πράξη κατάταξης του μη κατέχοντος οργανικές θέσεις επί 
συμβάσει προσωπικού του Μετοχικού Ταμείου Στρατού, σε προσω¬ 
ρινές θέσεις ιδιωτικού δικαίου αορίστου χρόνου. 

Ο ΠΡΟΕΔΡΟΣ Δ.Σ. 

ΤΟΥ ΜΕΤΟΧΙΚΟΥ ΤΑΜΕΙΟΥ ΣΤΡΑΤΟΥ 

Κατόπιν της 5/9/9.3.88 απόφασης του ΔΣ/ΜΤΣ, που εκδόθηκε 
σύμφωνα με τη ΔΙΠ1Δ Φ. 42/24/11440/31.12.86 (ΦΕΚ 291/ 
31.12.86 τ.Β’) Κοινή απόφαση Υπουργών Προεδρίας της Κυβέρνησης, 
Εσωτερικών και Οικονομικών που κυρώθηκε με το Ν. 1735/87, δια¬ 
πιστώνεται η αυτοδίκαιη κατάταξη του μη κατέχοντος Οργανικές θέ¬ 
σεις, επί συμβάσει προσωπικού Μ.Τ. Στρατού, που δε μονιμοποιήθηκε 
(με τις διατάξεις του Ν. 1476/84), σε προσωρινές θέσεις ιδιωτικού δι¬ 
καίου αόριστου χρόνου. Ο συνολικός αριθμός αυτών, κατά ειδικότητα 
έχει ως εξής: 

α. Ηλεκτρολόγοι - Μηχανολόγοι Μηχανικοί θέση 1 

β. Εργάτες (γενικών καθηκόντων) θέση 1 

Σύνολο θέσεων 2 

Οι θέσεις αυτές καταργούνται αυτοδίκαια μόλις κενωθούν με οποιον- 
δήποτε τρόπο. · 

Το προσωπικό που κατατάσσεται στις πιο πάνω θέσεις διέπεται από 
τις διατάξεις του Κεφ. Γ' του Ν. 993/79. 

Αθήνα, 24 Μαρτίου 1988 
Ο Πρόεδρος του Δ.Σ. 

ΑΝ. ΜΠΟΥΡΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



